ོས་གཞི་ལ། སྲོག་ཨ་ཝ་དྷཱ་ཏཱིར་འཛུད་པའི་རྣལ་འབྱོར་དང་། ཚུད་པ་ལ་བརྟེན་ནས་རྫོགས་
རིམ་དངོས་བསྒོམ་ཚུལ་གཉིས། དང་པོ་ལ། ལྟེ་བའི་དབུས་སུ་སྤྲིན་སྒྲ་ལ་སེམས་བརྟན་པར་བྱ་ཚུལ་
དང༑ སྤྲིན་སྒྲ་ལས་རྡོར་བཟླས་བྱེད་ཚུལ་དང་། རྗེས་གཞིག་གི་བསམ་གཏན་བསྒོམ་ཚུལ་གསུམ།
དང་པོ་ནི། ཡིད་མཐུན་གྱི་གནས་སུ་འདིའི་བསྐྱེད་རིམ་རྒྱས་བསྡུས་གང་རུང་བསྒོམ་པ་སྔོན་དུ་བཏང་
སྟེ༑ ཉེར་བསྡུ་བྱས་པའི་རྗེས་སུ་ལུས་ཀྱི་གནད་རྣམ་སྣང་གི་ཆོས་བདུན་ལྡན་དང་། དུས་ཀྱི་གནད་ཕྱི་དྲོ་
དང༑ ཐོ་རངས་རིག་པ་གསལ་བའི་དུས་དང་། རླུང་གི་གནད་འབྱུང་འཇུག་དལ་བུས་བྱ་ཞིང་།
དམིགས་པ་གཏོད་པའི་ཡུལ་གྱི་གནད། ལྟེ་བའི་རྩ་འཁོར་གྱི་དབུས་སུ་ཧཱུཾ་ཡིག་ལ་དམིགས་པ་གཏོད་
དགོས་ལ། དེ་ཡང་རང་ཧེ་རུ་ཀ་ཡབ་ཡུམ་དུ་གསལ་བའི་ལུས་ཀྱི་རྒྱབ་ངོས་ལ་ཅུང་ཟད་ཉེ་བར། རྩ་
- 421 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
གསུམ་འཁོར་ལོ་དྲུག་དང་བཅས་པ་ཇི་ལྟར་བཤད་པ་བཞིན་གསལ་བཏབ། རླུང་རོ་དགུ་ཕྲུགས་དང་
རྩ་ལམ་སྦྱོང་བ་སོགས་མན་ངག་ནས་འབྱུང་བ་བཞིན་བྱས་ཏེ། རང་གི་ལྟེ་བའི་ཐད་སོའི་རྒྱབ་གཞུང་ལ་
ཉེ་བ་ན། སྤྲུལ་པའི་འཁོར་ལོ་རོ་རྐྱང་གཉིས་ཀྱི་དབུ་མ་ལ་མདུད་པའི་མཚམས་ནས་དབུ་མ་ལས་རྩ་
འདབ་བཞི་རོ་རྐྱང་ཕུག་སྟེ་ཕྱིར་གྱེས་པ། དེ་བཞི་ལས་གཉིས་གཉིས་གྱེས་པ་བརྒྱད། དེ་ལས་བཅུ་དྲུག །
དེ་ལས་སོ་གཉིས། དེ་ལས་རེ་བཞི་གྱེས་པའི་རྩ་མདུད་ཀྱི་དབུ་མའི་ནང་དུ། འོག་ཏུ་ཐིག་ལེ་དམར་པོ།
སྟེང་དུ་དཀར་པོ་ཁ་སྦྱར། དེའི་དབུས་སུ་ཧཱུཾ་ཡིག་མུ་ཏིག་སིནྡྷུ་རས་བྱུགས་པ་ལྟ་བུ། ཧཱུཾ་གི་ཐིག་ལེའི་
སྟེང་དུ་ནཱ་ད་དཀར་ལ་དམར་བའི་མདངས་ཅན་འོད་ཟེར་ལྔ་འབར་བ་ལ་སེམས་རྩེ་གཅིག་ཏུ་བཟུང་སྟེ།
འཛིན་སྟངས་ཀྱི་ངར་ཆ་དང་དམིགས་པའི་གསལ་ཆ་མ་ཤོར་བའི་ངང་ནས་བྱིང་རྒོད་ཀྱི་གཉེན་པོ་བསྟེན་
ཚུལ་མཁས་པར་བྱས་ཏེ་རྒྱུན་བསྐྱངས་པས་ཉིན་ཞག་གཅིག་ལ་ཆ་དྲུག་ཏུ་ཕྱེ་བའི་ཆ་གཅིག་གི་ཡུན་
ཚད་ཙམ་དུ་བྱིང་རྒོད་ཀྱིས་བར་མ་ཆོད་པར་རྩོལ་བ་དང་བཅས་ཏེ་གནས་པ་དང་། རྩོལ་མེད་དུ་གནས་
པ་བྱུང་ན། དེ་ནས་རླུང་དབུ་མའི་ནང་དུ་ཞུགས་པའི་རྟགས་མཉམ་རྒྱུ་ངེས་ཅན་དུ་ཐེངས་པ་དང༌།
གནས་པའི་རྟགས། སྣ་བུག་གི་རྒྱུ་བ་ཆད་ཅིང་ལྟོ་བ་མི་འགུལ་བ་དང་། ཐིམ་རྟགས་རགས་པ་སྨིག་རྒྱུ་
ལྟ་བུ་དང་། དུ་བ་དང་། མཁའ་སྣང་མེ་ཁྱེར་དང་། མར་མེ་རླང་གིས་མ་བསྐོད་པ་ལྟ་བུ་འཆར་ཞིང་།
དེའི་ཚེ་རང་བཞིན་བརྒྱད་ཅུའི་ཀུན་རྟོག་ཀྱང་འགག་ལ། དེའི་རྗེས་སུ་རླང་ཐིམ་རྟགས་ཕྲ་བ། སྣང་བ་
དཀར་ལམ་པ། མཆེད་པ་དམར་ལམ་པ། ཉེར་ཐོབ་ནག་ལམ་པའི་སྟོད་དྲན་བཅས་དང་སྨད་དྲན་
མེད༑ དེ་སངས་པ་ན་ཐམས་ཅད་སྟོང་པ་འོད་གསལ་འཆར་བས་དེ་དག་གི་ཚེ། ལྟེ་གསང་གི་གཏུམ་མོ་
འབར་བའི་མཐུས་སྤྱི་བོ་ནས་བྱང་སེམས་ཞུ་བ་མགྲིན་པའི་རྩ་འཁོར་གྱི་དབུས་སུ་སླེབ་པ་ན་དགའ་བ།
སྙིང་གར་མཆོག་དགའ། ལྟེ་བར་ཁྱད་དགའ། གསང་གནས་ནོར་བུའི་རྩེར་སླེབ་པ་ན་ལྷན་སྐྱེས་
འཆར་བས། དགའ་བ་བཞི་ཀ་དང་། ཁྱད་པར་ལྷན་སྐྱེས་ཀྱི་དུས་སུ་བདེ་བས་སྟོང་པ་ངེས་པའི་བདེ་
སྟོང་སྦྱར་ནས་རྩེ་གཅིག་ཏུ་མཉམ་པར་འཇོག །ཡང་བྱང་སེམས་ནོར་བུའི་རྩེ་ནས་ཕྱིར་མ་འཕོས་པ་
གྱེན་དུ་ལྡོག་སྟེ། འཁོར་ལོ་བཞིའི་ལྟེ་བར་སླེབ་པ་ན། མས་བརྟན་གྱི་དགའ་བ་བཞི་འཆར་ཞིང་། དེ་
དག་གི་ཚེ་ཡང་བདེ་སྟོང་སྦར་ནས་བསྒོམ་ལ། རྗེས་ཐོབ་ཀྱི་སྐབས་སུ་མཉམ་གཞག་གི་ཉམས་ཀྱི་རྗེས་
སུ་འབྲངས་ཏེ་གང་སྣང་སྟོང་པ། སྟོང་པ་བདེ་བ་བདེ་བ་ཆེན་པོ་ལྷ་ཡི་རྣམ་རོལ་ཏུ་འཆར་བ་ལ་བསླབ་
ཅིང༑ དེ་འདྲ་བའི་དགའ་བཞི་ལུགས་འབྱུང་ལུགས་ལྡོག་ལ་བྱང་བའི་མཚམས་ནས་འོག་ནས་འབྱུང་
- 422 -

༄༅། །གྲུབ་ཆེན་ཀུན་ཏུ་དགེ་བའི་ལུགས་ཀྱི་རྫོགས་རིམ་རྣལ་འབྱོར་ཆེན་པོའི་དམིགས་རིམ་སྐྱོང་ཚུལ། །༼ཧ༽
བའི་བསྲེ་བ་སྐོར་དགུ་ལ་བསླབས་ན་ཁྱད་ཆེ་བར་གསུངས་སོ། །
གཉིས་པ་རྡོར་བཟླས་ཇི་ལྟར་བྱེད་པའི་ཚུལ་ནི། སྔར་བཤད་པའི་གནད་བཞི་དང་ལྡན་པའི་ངང་
ནས་ལྟེ་བའི་རྩ་འཁོར་གྱི་དབུས་ཀྱི་དྷུ་ཏཱིའི་ནང་དུ་ཐིག་ལེ་དཀར་དམར་གྱི་དབུས་སུ་ཧཱུཾ་ཡིག་དཀར་ལ་
དམར་བའི་མདངས་ཅན་བསམས་ལ། དེའི་ནཱ་ད་ལས་རླུང་དཀར་པོ་འོད་ཟེར་ལྔ་ལྡན་སྤོས་རེང་གི་
དུད་པ་ལྟ་བུ་དབུ་མའི་ནང་ནས་གྱེན་དུ་སོང་སྟེ་སྟེང་གི་སྣ་རྩེར་སླེབ་པ་ན། རླུང་དེའི་རང་གདངས་ཨོཾ་གྱི་
གདངས་སུ་ཤར་ཏེ། ཧཱུཾ་ལ་ཐིམ་པ་ན། གནས་པའི་རང་གདངས་ཨཱའི་རང་གདངས་སུ་བསམས་ཏེ་
ལྡང་འཇུག་གང་རུང་གི་ཡུན་ཚད་ཙམ་ཞིག་བཟུང་། དེ་ནས་ཡང་སྔར་ལྟར་སྟེང་གི་སྣ་རྩེར་སླེབ་ཀྱི་བར་
ཕྱིར་འགྲོ་བའི་གདངས་ཧཱུཾ་གི་གདངས་སུ་བསམས་ལ། རླུང་སྔགས་དབྱེར་མེད་ཀྱི་རྡོར་བཟླས་ལ་ཡུན་
རིང་དུ་གོམས་པར་བྱས་པའི་མཐར་ཡིད་ངོ་ཙམ་མ་ཡིན་པར། ལྡང་འཇུག་གནས་གསུམ་གྱི་རང་
གདངས་ཡི་གེ་གསུམ་གྱི་རང་གདངས་སུ་དངོས་གནས་ལ་འཆར་བ་ཞིག་འབྱུང་ལ། རླུང་འབྱུང་འཇུག་
གི་བར་དུ་གནས་པ་རང་ཆས་ལ་མེད་ཀྱང་། དང་པོར་གནས་པ་ཆེད་དུ་བཅོས་པས་ཐར་ལྡང་འཇུག་
གཉིས་ཇེ་ཐུང་དང་། གནས་པ་ཇེ་རིང་དུ་སོང་བས་གནས་པ་འབའ་ཞིག་ཏུ་འགྱུར་ལ། དེའི་ཚེ་ཡང་།
རླུང་ཞུགས་གནས་ཐིམ་གསུམ་གྱི་རྟགས་རྣམས་སྔར་ལྟར་འབྱུང་བས་བདེ་སྟོང་སྦྱར་ནས་བསྒོམ་པར་
བྱེད༑ ཐུར་སེལ་གྱི་རྡོར་བཟླས་དང་། སྲོག་ཐུར་བསྲེ་བའི་རྡོར་བཟླས་ཀྱང་བྱ།
གསུམ་པ་རྗེས་གཞིག་གི་སྡད་རིམ་ནི། རང་ཧེ་རུ་ཀ་ཡབ་ཡུམ་དུ་གསལ་བཞིན་པས་ངག་ཏུ་
དབྱངས་གསལ་ཚར་གཅིག་བརྗོད་ལ། ཨཱ་ལི་ཀཱ་ལིའི་ཕྲེང་བ་འོད་ཟེར་ལྔ་ལྡན་འཁོར་ལོ་གསུམ་གྱི་ལྷ་
ཚོགས་འཕྲོ་བ་ཅན་སྣ་བུག་གཡས་པའི་རླུང་དང་འགྲོགས་ནས་ཕྱིར་འཕྲོས་པས་འགྲོ་བ་རྣམས་འཁོར་
ལོ་གསུམ་གྱི་ལྷ་ཡི་བདག་ཉིད་དུ་བྱས་ཏེ། ཐོག་མ་མེད་པ་ནས་གྲུབ་པའི་དཔའ་བོ་དང་། རྣལ་འབྱོར་
མ་རྣམས་དང་རོ་མཉམ་དུ་གྱུར་ཏེ་སྣ་བུག་གཡོན་པ་ནས་ཞུགས་ཏེ་ལྟེ་བར་གནས་པར་བསམས་ལ།
དེ་ཡོངས་སུ་གྱུར་པ་ལས་ཟླ་བའི་དཀྱིལ་འཁོར་རྫོགས་པ་དཀར་ལ་དམར་བའི་མདངས་ཅན་དབྱངས་
གསལ་གཟུགས་བརྙན་བཞིན་དུ་ཤར་བར་བསམ་མོ། །ཟླ་བའི་དབུས་སུ་ཧཱུཾ་ཡིག་དཀར་ལ་དམར་
བའི་མདངས་ཅན་བསྒོམས་ལ། ཟླ་བ་ཧཱུཾ་ཡིག་དང་བཅས་པ་ཡོངས་སུ་གྱུར་པ་ལས། རང་ཉིད་ཧེ་རུ་ཀ་
སྐུ་མདོག་དཀར་པོ་གཡས་བརྐྱང་གིས་བཞུགས་པ་ནམ་མཁའི་འཇའ་ཚོན་ལྟ་བུ། ཞལ་གཅིག་ཕྱག་
གཉིས་ཀྱིས་རྡོར་དྲིལ་བཟུང་ནས་ཡུམ་ལ་འཁྱུད་ཅིང་། ཡུམ་རྡོ་རྗེ་ཕག་མོ་དམར་མོ་ཞལ་གཅིག་ཕྱག་
- 423 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
གཉིས་ཀྱིས་རྡོ་རྗེ་དང་ཐོད་པ་འཛིན་པས་འཁྱུད་པར་བསམ་མོ། །དེ་ནས་ཡབ་ཡུམ་གྱི་མཁའ་གསང་
བྱིན་གྱིས་བརླབས་ཏེ་སྙོམས་པར་ཞུགས་པའི་དགའ་བའི་སྒྲས་བསྐྱོད་པ་དང་། བདེ་བའི་རང་བཞིན་
གྱི་འོད་ཟེར་དམར་པོ་འཕྲོས་པ་ཕོག་པས་སྣོད་བཅུད་ཐམས་ཅད་འོད་ཀྱི་རྣམ་པར་བྱས། དེ་ནས་སྣོད་
རྣམས་བཅུད་ལ་བསྡུ། བཅུད་རྣམས་དམ་ཚིག་སེམས་དཔའ་ཡབ་ཡུམ་དང་། དེ་ལྟེ་བའི་ཡེ་ཤེས་
སེམས་དཔའ་ཡབ་ཡུམ་དང་། དེ་གཉིས་ཀྱང་སྙོམས་པར་ཞུགས་པས་ཞུ་སྟེ། ལྟེ་བའི་རྩ་འཁོར་གྱི་
དབུས་ཀྱི་དྷུ་ཏཱིའི་ནང་དུ་སིན་དྷུ་རས་བྱུགས་པའི་མུ་ཏིག་ལྟ་བུའི་ཧཱུཾ་ཡིག་བདེ་བ་ཆེན་པོའི་རང་བཞིན་དུ་
གྱུར༑ དེ་ཡིཾ་ཨུ་ནས་ནཱ་དའི་བར་རིམ་གྱིས་བསྡུས་ནས། ནཱ་ད་ཡང་སྐྲ་ཡི་རྩེ་མོ་བརྒྱ་སྟོང་གི་ཚད་ཙམ་དུ་
གྱུར་པ་ལ་སེམས་བཟུང་ཞིང་། ནཱ་ད་ཡང་མི་དམིགས་པར་བྱས་ལ་ལྟེ་བའི་དབུས་ཀྱི་དྷ་ཏཱིའི་ནང་གི་
ཐད་ཀ་ཙམ་དུ་སེམས་གཡོ་མེད་དུ་གཟུང་ངོ་། །ཡང་སྟོང་པའི་ངང་ལས་དམ་ཚིག་སེམས་དཔའ་དང་།
དེའི་ལྟེ་བར་ཡེ་ཤེས་སེམས་དཔའ་ཡབ་ཡུམ་གྱི་སྐུར་ལངས་ནས་ཧཱུཾ་ཡིག་གིས་འོད་ཟེར་གྱིས་སྡུད་རིམ་
སྔར་ལྟར་བྱས་པས། རླུང་ཞུགས་གནས་ཐིམ་གསུམ་གྱི་རྟགས་རྣམས་སྔར་བཞིན་འཆར་ལ་འོད
གསལ་གྱི་བར་དུ་བདེ་སྟོང་སྦྱར་ནས་བསྒོམ་པར་བྱ། རྗེས་ཐོབ་ཀྱི་སྐྱོང་ཚུལ་ཡང་སྔར་དང་འདྲ།
གཉིས་པ་རླུང་དྷཱ་ཏཱིར་ཚུད་པ་ལ་བརྟེན་ནས་རྫོགས་རིམ་དངོས་བསྒོམ་ཚུལ་ལ། མཉམ་གཞག་ཏུ་
སྐྱོང་ཚུལ། རྗེས་ཐོབ་ཏུ་སྐྱོང་ཚུལ་གཉིས། དང་པོ་ལ། སྟོང་ཕྱོགས་དང་སྣང་ཕྱོགས་ཀྱི་རྫོགས་རིམ་
སྐྱོང་ཚུལ་གཉིས། དང་པོ་ནི། རང་ཧེ་རུ་ཀར་གསལ་བའི་སྙིང་གའི་རྩ་འདབ་བརྒྱད་ཀྱི་དབུས་དྷ་ཏཱིའི་
ནང་དུ་ཐིག་ལེ་དཀར་དམར་གའུ་ཁ་སྦྱར་གྱི་དབུས་སུ་རླུང་སེམས་མི་ཤིགས་པ་ཨ་ཐུང་སྐྱེར་པའིི་ཚེར་
མ་གྱེན་དུ་བསླང་བ་ལྟ་བུ་ཐིག་ལེ་ནཱ་ད་དང་བཅས་པ་བསྒོམས་ལ། དེའི་ན་ད་ལས་འོད་ཟེར་སྟེང་འོག་
དུ་འཕྲོས་པས་སྟེང་གི་སྣ་རྩེ་ནས་སྲོག་འཛིན་དང་། འོག་གི་སྣ་རྩེ་ནས་ཐུར་སེལ་གཉིས་མཉམ་དུ་ནང་
དུ་འཇུག་པའི་གདངས་ཨོཾ་དང་། གནས་པ་ཨཱཿདང་། ཕྱིར་འཕྲོ་བ་ཧཱུྃ་གིས་གདངས་སུ་བསྒོམ་པའམ།
ཡང་ན་ཁྱབ་བྱེད་ཀྱི་རྡོར་བཟླས་དང་། བསམ་གཏན་གཉིས་ཀྱི་སྡད་རིམ་སྔར་ལྟར་བསྒོམས་པས་རླང་
དང་ཐིག་ལེ་རྩ་ནང་སོ་སོ་ནས་སྙིང་གའི་མི་ཤིགས་པ་ལ་ཐིམ་པའི་ཚེ། སྨིག་རྒྱུ་ནས་འོད་གསལ་གྱི་
བར་གྱི་རྟགས་རྣམས་ཤིན་ཏུ་གསལ་བར་འཆར་ལ། དེའི་ཚེ་སྙིང་གའི་སྡད་རིམ་ལ་བསྟེན་པའི་དགའ་
བཞི་སྟོང་བཞིའི་ངོ་བོར་འཆར་བས། འོད་གསལ་ལྷན་སྐྱེས་ཀྱི་ཚེ་བདེ་སྟོང་སྦྱར་ནས་རྩེ་གཅིག་ཏུ་
མཉམ་པར་བཞག །མཉམ་གཞག་དེ་ལས་ལྡང་བར་རྩོམ་པ་ན་རང་ཉིད་ཕུང་པོ་རྙིང་པ་ལས་གོ་ས
- 424 -

།གྲུབ་ཆེན་ཀུན་ཏུ་དགེ་བའི་ལུགས་ཀྱི་རྫོགས་རིམ་རྣལ་འབྱོར་ཆེན་པོའི་དམིགས་རིམ་སྐྱོང་ཚུལ། །༼ཧ
ལོགས་སུ་བྱེ་སྟེ་ཧེ་རུ་ཀ་སྐུ་མདོག་དཀར་པོ་ཡབ་ཡུམ་གྱི་རྣམ་པར་ལངས་ཏེ་མདུན་གྱི་ནམ་མཁར་
གནས་པ་ལ་རྩེ་གཅིག་ཏུ་དམིགས་ནས་བསྒོམ། དེ་ནས་ཕུང་པོ་རྙིང་པ་དམ་ཚིག་སེམས་དཔར་གསལ་
བའི་སྤྱི་བོ་ནས་ཞུགས་ཏེ་སྙིང་གར་གནས་པའི་ཚེ་དབང་ཤེས་ལྔས་ཡུལ་འཛིན་པའི་ཚེ་ཡུལ་དབང་
ཐམས་ཅད་བདེ་སྟོང་གིས་རྒྱས་བཏབ་ནས་བསྒོམ། དེ་ནི་སད་དུས་ཀྱི་བསྲེ་བ་སྐོར་གསུམ་ཡིན་ལ།
རྣལ་འབྱོར་པ་དེ་གཉིད་དུ་འགྲོ་ཁར་ཡང་སྔར་ལྟར་སྙིང་གའི་སྡད་རིམ་བསྒོམས་པས་རླང་ཐིམ་རྟགས་
ཕྲ་རགས་རྣམས་རིམ་པ་བཞིན་འབྱུང་ལ། དེའི་ཚེ་གཉིད་དང་འོད་གསལ་བསྲེས་ནས་བདེ་སྟོང་སྦྱར་
དེ་ནས་རྨི་ལམ་གྱི་ལུས་ཕུང་པོ་རྙིང་པ་ལས་གོ་ས་ལོགས་སུ་བྱེ་སྟེ་སྒྱུ་མའི་སྐུར་བསྒོམ་པ་
ཏེ་བསྒོམ།
དང༑ དེ་ཉིད་སླར་ཡང་ཕུང་པོ་རྙིང་པ་ལ་ཞུགས་པར་བསྒོམ་པ་ནི། གཉིད་དུས་ཀྱི་བསྲེ་བ་སྐོར་གསུམ་
མོ༑ ༑རྣལ་འབྱོར་པ་དེ་འཆི་བ་ལ་མངོན་དུ་ཕྱོགས་པའི་ཚེ་ཡང་སྙིང་གའི་སྡུད་རིམ་སྔར་ལྟར་བསྒོམས་
པས་རླུང་ཐིམ་རྟགས་ཕྲ་རགས་རྣམས་སྔར་ལྟར་འཆར་ཞིང་། ཉེར་ཐོབ་དྲན་མེད་ཀྱི་མཇུག་ཏུ་འཆི་བ་
འོད་གསལ་འཆར་བས་དེའི་ཚེ་བདེ་སྟོང་སྦྱར་ནས་བསྒོམ། མཉམ་གཞག་དེ་ལས་གཞན་གྱིས་བར་མ་
ཆོད་པར་བར་དོ་རང་ག་བ་མིན་པའི་ཧེ་རུ་ཀ་ཡབ་ཡུམ་གྱི་སྐུར་ལྡང་ཞིང་སྐྱེ་བ་ལེན་པ་ན།
ཧེ་རུ་ཀ་ཡབ་ཡུམ་དུ་གསལ་བའི་བྱང་སེམས་དཀར་དམར་གྱི་དབུས་སུ་ཞུགས་ཏེ་སྐྱེ་བ་བླངས་ནས་
ཕ་མ་གཉིས་
ལམ་ལྷག་མ་རྣམས་ཉམས་སུ་བླང་བར་བྱའོ་སྙམ་པ་ནི་འཆི་དུས་ཀྱི་བསྲེ་བ་སྐོར་གསུམ་སྟེ། བསྲེ་
བསྐོར་དགུ་པོ་འདི་དག་དབུ་མའི་ནང་དུ་ཁམས་དཀར་དམར་གྱི་འདུ་འཕྲོད་ལ་བརྟེན་པའི་དགའ་བཞི་
མཚན་ཉིད་པ་བསྐྱེད་ནུས་པ་ནས་བཟུང་སྟེ་ཉམས་སུ་བླང་བར་བྱ་ཞིང་། སྨིག་རྒྱུ་སོགས་ཀྱི་རྟགས་འདི་
རྣམས་རྫོགས་རིམ་མཐོ་དམན་གྱི་སྐབས་གང་དུའང་འཆར་ཡང་། རླུང་དང་ཐིག་ལེ་འདུ་ཕུལ་ཆེ་ཆུང་
གི་ཚད་ཀྱི་ནང་གསེས་ཀྱི་དབྱེ་བ་མང་དུ་ཡོད་པར་གསུངས་སོ། །
གཉིས་པ་སྣང་ཕྱོགས་ཀྱི་རྫོགས་རིམ་བསྒོམ་ཚུལ་ནི། གོང་གི་སྙིང་གའི་སྡད་རིམ་དེ་རྣམས་
བསྒོམས་པས་སྐྱུ་ལུས་ཐོབ་ཏུ་ཉེ་བའི་མཚན་མ་མཐོང་བ་ན། ཕྱིའི་རྐྱེན་ཕྱག་རྒྱ་མ་མཚན་ཉིད་ཚང་བ་
ཞིག་དང་སྙོམས་པར་འཇུག་ཅིང་། ནང་གི་རྐྱེན་བསམ་གཏན་གྱི་སྡུད་རིམ་དང་། ཁྱབ་བྱེད་ཀྱི་རྡོར་
བཟླས་གང་རུང་བྱས་པ་ལ་བརྟེན་ནས་ལུགས་འབྱུང་གི་སྨིག་རྒྱུ་ནས་འོད་གསལ་གྱི་བར་གྱི་རྟགས
རྣམས་འཆར། འོད་གསལ་དེ་ལས་ལུགས་ལྡོག་གི་ཉེར་ཐོབ་ཤར་བ་དང་དུས་མཉམ་དུ་མ་དག་པའི་
སྒྱུ་མའི་སྐུ་བདེ་མཆོག་ཡབ་ཡུམ་ཟུང་གཅིག་གམ། རྟེན་བརྟེན་པའི་དཀྱིལ་འཁོར་ཡོངས་རྫོགས་ཕུང་
- 425 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
,,,,,……..-——————
པོ་རྙིང་པ་ལས་གོ་ས་ལོགས་སུ་བྱེ་སྟེ་དངོས་གནས་ལ་གྲུབ་པ་དེ་འབྱུང་། དེ་ཉིད་སླར་ཡང་ཕུང་པོ་རྙིང་
པ་ལ་ཞུགས་ཏེ་རྗེས་ཐོབ་ཀྱི་ཉམས་ལེན་རྣམས་སྔར་བཞིན་ཉམས་སུ་ལེན་ཅིང་། རྗེས་གཞིག་གི་སྡུད་
རིམ་ཡང་དང་ཡང་དུ་བསྒོམས་པས་འོད་གསལ་གྱི་མཐར་དག་པའི་སྒྱུ་མའི་སྐུར་ལྡང་ངོ་སྙམ་པའི་
འཕེན་པ་བཏང་སྟེ། ཕུང་པོ་རྙིང་པ་ལས་ལོགས་སུ་བྱེ་བའི་ཡིད་ངོར་དག་པའི་སྐུར་ལངས་ཀྱང་།
དངོས་གནས་ལ་མ་དག་པའི་སྒྱུ་མའི་སྐུར་གནས་པ་དེ་འབྱུང་། དེ་ཉིད་སླར་ཡང་ཕུང་པོ་རྙིང་པ་ལ་
ཞུགས་ཏེ་སྡུད་རིམ་སྔར་ལྟར་ཡང་ཡང་བསྒོམས་པས་དོན་གྱི་འོད་གསལ་འགྲུབ་ཏུ་ཉེ་བའི་མཚན་མ་
མཐོང་བ་ན་སྔར་བཤད་པ་ལྟར་ཕྱི་ནང་གི་རྐྱེན་གཉིས་ལ་བརྟེན་ནས་རྗེས་གཞིག་གི་སྡུད་རིམ་བསྒོམས་
པས༑ སྨྲིག་རྒྱུ་ནས་འོད་གསལ་གྱི་བར་གྱི་རྟགས་རྣམས་ཤིན་ཏུ་གསལ་བར་འཆར་ལ། འོད་གསལ་
དེའི་སྐད་ཅིག་དང་པོ་དཔེའི་འོད་གསལ་དང་། སྐད་ཅིག་གཉིས་པས་སྟོང་ཉིད་མངོན་སུམ་དུ་རྟོགས་
པ་དང་། གང་ཟག་དེ་འཕགས་པར་སོང་བ་དང་། མ་དག་པའི་སྒྱུ་མའི་སྐུ་ནམ་མཁའ་ལ་སྤྲིན་དེངས་པ་
བཞིན་དག་པ་དང༌། ཉོན་སྒྲིབ་ཀྱི་དངོས་གཉེན་བར་ཆད་མེད་ལམ་ཐོབ་པ་རྣམས་དུས་མཉམ་དུ་
འབྱུང་། འོད་གསལ་དེ་ལས་ལུགས་ལྡོག་གི་ཉེར་ཐོབ་གྲུབ་པ་དང་དུས་མཉམ་དུ་མཚན་དཔེ